stanford-oval/wikipedia huggingface dataset:
Gabrielius Landsbergis

| Gabrielius Landsbergis |
| --- | --- |

Liettuan ulkoministeri
 11. joulukuuta 2020 –  
Edeltäjä:  Linas Linkevičius
Euroopan parlamentin jäsen
 1. heinäkuuta 2014 – 12. toukokuuta 2016  
Kansanedustaja
 14. marraskuuta 2016 –  
Henkilötiedot
Syntynyt: 7. tammikuuta 1982 (ikä 42) Vilna, Liettuan SNT, Neuvostoliitto
Puoliso:  Austėja Landsbergienė
Tiedot
Puolue:  Kotimaan liitto – Liettuan kristillisdemokraatit
Tutkinnot:  Vilnan yliopisto
Gabrielius Landsbergis (s. 7. tammikuuta 1982 Vilna) on liettualainen poliitikko ja Ingrida Šimonytėn hallituksen ulkoministeri vuodesta 2020. Landsbergis on Kotimaan liitto -puolueen puheenjohtaja ja kansanedustaja. Hän toimi Euroopan parlamentin jäsenenä vuosina 2014–2016.
Landsbergis valmistui vuonna 2005 Vilnan yliopistosta maisteriksi pääaineenaan kansainväliset suhteet ja diplomatia. Tätä ennen hän oli suorittanut kandidaatin tutkinnon historiassa vuonna 2003.
Landsbergisin isoisä Vytautas Landsbergis on Liettuan 1990-luvun alun itsenäisyyskamppailun sankareita.
Aiheesta muualla

Kuvia tai muita tiedostoja aiheesta Gabrielius Landsbergis Wikimedia Commonsissa
Gabrielius Landsbergis Euroopan parlamentin jäsenet. Euroopan parlamentti.
Game Genie

Game Genie on pelikonsoleille tarkoitettu lisävaruste. Se on niin sanottu huijausmoduuli eli muuttaa pelien toimintaa pelaajan määräämällä tavalla. Pelaaja voi saada peleissä esimerkiksi lisää elämiä ja paremmat aseet.
Game Genie on saatavilla seuraaville pelikonsoleille:
Nintendo Entertainment System
Super Nintendo Entertainment System
Game Boy
Sega Mega Drive
Sega Game Gear
Käyttö

Game Genie -laitteeseen kiinnitetään pelimoduuli, minkä jälkeen laite asetetaan pelikonsoliin. Konsoli käynnistetään, jolloin Game Genie -ruutu tulee näkyviin. Pelaaja syöttää yhden tai useamman koodin. Lopuksi pelaaja käynnistää pelin, ja Game Genie vaikuttaa sen toimintaan koodien mukaisesti.
Jokaiselle pelille on eri koodit. Niitä löytyy muun muassa Game Genien ohjekirjasta ja internetistä. On myös mahdollista muutella olemassaolevia koodeja ja keksiä itse uusia.
Kuvia

Game Genien Sega Genesis -versio
Game Genien Game Boy -versio
Game Genien NES-versio
Game Genien SNES-versio
Game Genien NES-version koodiruutu
Aiheesta muualla

Game Genie Gameberry.net -sivustolla (suomeksi)
Koodeja GameGenie.comissa (englanniksi)
Koodeja GSHI:ssä (englanniksi)
Kirkkojärvi

Kirkkojärven Kaivomestarin kerrostaloja.
Kirkkojärven liiketalo.
Kirkkojärvi (ruots. Kyrkträsk) on pääosin 1980-luvulla rakennettu kerrostaloalue Espoon keskuksen lähituntumassa rajoittuen etelässä rantarataan, lännessä virastokeskukseen ja idässä laajenevaan Tuomarilan alueeseen. Alueen pohjoispuolella on keväisin voimakkaasti tulviva jäänne koko alueen aikanaan peittäneestä Kirkkojärvestä, josta asuinalue on saanut nimensäkin. Järvi kuivattiin 1950-luvulla Tarvontien rakennustöiden yhteydessä.
Kirkkojärven ja Turunväylän väliselle alueelle on suunniteltu isoa puistoaluetta.
Kirkkojärvellä on kolme päiväkotia. Kaivomestarin kiinteistössä toimivat Kuninkaantien lukio ja Keski-Espoon uimahalli. Kirkkojärven liiketalossa toimii muun muassa ravintola ja autokoulu.
Alakouluna toiminut Kirkkojärven koulu valmistui vuonna 1983 ja purettiin kesällä 2007. Tontille rakennettiin uusi ja aiempaa isompi koulu 1.–9. luokkalaisille. Uusi koulu valmistui kesällä 2010.
Keski-Espoon urheilukeskus on alueen itälaidalla, jossa on nurmikenttä, tekonurmikenttä ja hiekkakenttä. Urheilukeskuksen välittömässä läheisyydessä on myös rullalautailualue.
Yhteydet

Espoon sisäinen linja-autolinja numero 19 reitillä Tapiola–Espoon keskus–Tuomarilan asema.
Espoon ja Tuomarilan juna-asemat ovat kävelymatkan päässä. Näillä pysähtyvät S-, U-, L- ja E-junat. Espoossa pysähtyvät näiden lisäksi myös Turun kaukojunat.
Espoon keskuksesta liikennöi yli kymmenen bussilinjaa eri puolille Espoota ja pääkaupunkiseutua.
Aiheesta muualla

Espoon keskuksen kaupunkipolut (Arkistoitu – Internet Archive)
Kaukalopikaluistelu talviolympialaisissa 2022

Kaukalopikaluistelussa kilpailtiin Pekingin 2022 talviolympialaisissa 5.–16. helmikuuta Capital Indoor Stadiumilla.
Aikataulu

Seuraavassa listassa on kaikkien 9 lajin aikataulut.
Lihavoidut tapahtumat ovat loppukilpailuja.
| Päivä | Aika | Laji |
| --- | --- | --- |
| 5. helmikuuta | 19.00 | Naisten 500 m |
| 5. helmikuuta | 19.00 | Miesten 1000 m |
| 5. helmikuuta | 19.00 | Sekajoukkueviesti |
| 7. helmikuuta | 19.30 | Naisten 500 m |
| 7. helmikuuta | 19.30 | Miesten 1000 m |
| 9. helmikuuta | 19.00 | Miesten 1500 m |
| 9. helmikuuta | 19.00 | Naisten 1000 m |
| 9. helmikuuta | 19.00 | Naisten 3000 m viesti |
| 11. helmikuuta | 19.00 | Naisten 1000 m |
| 11. helmikuuta | 19.00 | Miesten 500 m |
| 11. helmikuuta | 19.00 | Miesten 5000 m viesti |
| 13. helmikuuta | 19.00 | Miesten 500 m |
| 13. helmikuuta | 19.00 | Naisten 3000 m viesti |
| 16. helmikuuta | 19.30 | Naisten 1500 m |
| 16. helmikuuta | 19.30 | Miesten 5000 m viesti |
Mitalitaulukko

|  Kaukalopikaluistelu talviolympialaisissa 2022 – Mitalitaulukko > Sijoitus |  Kaukalopikaluistelu talviolympialaisissa 2022 – Mitalitaulukko > Maa |  Kaukalopikaluistelu talviolympialaisissa 2022 – Mitalitaulukko > Kulta |  Kaukalopikaluistelu talviolympialaisissa 2022 – Mitalitaulukko > Hopea |  Kaukalopikaluistelu talviolympialaisissa 2022 – Mitalitaulukko > Pronssi |  Kaukalopikaluistelu talviolympialaisissa 2022 – Mitalitaulukko > Yhteensä |
| --- | --- | --- | --- | --- | --- |
| 1 |  Etelä-Korea | 2 | 3 | 0 | 5 |
| 2 |  Alankomaat | 2 | 1 | 1 | 4 |
| 2 |  Kiina | 2 | 1 | 1 | 4 |
| 4 |  Italia | 1 | 2 | 1 | 4 |
| 5 |  Kanada | 1 | 1 | 2 | 4 |
| 6 |  Unkari | 1 | 0 | 2 | 3 |
| 7 |  Venäjän olympiakomitea | 0 | 1 | 1 | 2 |
| 8 |  Belgia | 0 | 0 | 1 | 1 |
|  | Yhteensä | 9 | 9 | 9 | 27 |
Tulokset > Miehet

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 500 m tiedot |  Shaoang Liu Unkari (HUN) | 40,338 |  Konstantin Ivliev Venäjän olympiakomitea (ROC2) | 40,431 |  Steven Dubois Kanada (CAN) | 40,669 |
| 1 000 m tiedot |  Ren Ziwei Kiina (CHN) | 1.26,768 |  Li Wenlong Kiina (CHN) | 1.29,917 |  Shaoang Liu Unkari (HUN) | 1.35,693 |
| 1 500 m tiedot |  Hwang Dae-heon Etelä-Korea (KOR) | 2.09,219 |  Steven Dubois Kanada (CAN) | 2.09,254 |  Semjon Elistratov Venäjän olympiakomitea (ROC2) | 2.09,267 |
| 5 000 m viesti tiedot |  Kanada (CAN) Charles Hamelin Steven Dubois Jordan Pierre-Gilles Pascal Dion Maxime Laoun | 6.41,257 |  Etelä-Korea (KOR) Lee June-seo Hwang Dae-heon Kwak Yoon-gy Park Jang-hyuk Park Kim Dong-wook | 6.41,679 |  Italia (ITA) Pietro Sighel Yuri Confortola Tommaso Dotti Andrea Cassinelli | 6.43,431 |
Tulokset > Naiset

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 500 m tiedot |  Arianna Fontana Italia (ITA) | 42,488 |  Suzanne Schulting Alankomaat (NED) | 42,559 |  Kim Boutin Kanada (CAN) | 42,724 |
| 1 000 m tiedot |  Suzanne Schulting Alankomaat (NED) | 1.28,391 |  Choi Min-jeong Etelä-Korea (KOR) | 1.28,443 |  Hanne Desmet Belgia (BEL) | 1.28,928 |
| 1 500 m tiedot |  Choi Min-jeong Etelä-Korea (KOR) | 2.17,789 |  Arianna Fontana Italia (ITA) | 2.17,862 |  Suzanne Schulting Alankomaat (NED) | 2.17,865 |
| 3 000 m viesti tiedot |  Alankomaat (NED) Suzanne Schulting Selma Poutsma Xandra Velzeboer Yara van Kerkhof | 4.03,409 OE |  Etelä-Korea (KOR) Seo Whi-min Choi Min-jeong Kim A-lang Lee Yu-bin | 4.03,627 |  Kiina (CHN) Qu Chunyu Han Yutong Fan Kexin Zhang Yuting | 4.03,863 |
Tulokset > Sekajoukkueet

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 2 000 m viesti tiedot |  Kiina (CHN) Qu Chunyu Fan Kexin Wu Dajing Ren Ziwei Zhang Yuting | 2.37,348 |  Italia (ITA) Arianna Fontana Martina Valcepina Pietro Sighel Andrea Cassinelli Arianna Valcepina Yuri Confortola | 2.37,364 |  Unkari (HUN) Petra Jászapáti Zsófia Kónya Shaoang Liu Shaolin Sándor Liu John-Henry Krueger | 2.40,900 |
1 2 3 4 5 6  Luistelijat, jotka eivät osallistuneet loppukilpailuun, mutta saivat mitalit.
Gasera

| Gasera Oy |
| --- | --- |

Tunnuslause:  Made to measure.
Yritysmuoto:  Osakeyhtiö
Perustettu:  2004
Toimitusjohtaja:  Ismo Kauppinen
Puheenjohtaja:  Aarne Sipilä
Kotipaikka:  Turku, Suomi
Toimiala:  Mittaus-, testaus- ja navigointivälineiden ja -laitteiden valmistus (26510)
Liikevaihto:  2,5 milj. € (2015)
Tilikauden tulos:  0,5 milj. € (2015)
Henkilöstö:  31 (2015)
Kotisivu:  gasera.fi
Infobox OKVirheellinen NIMI-arvo: 
Gasera Oy on Turussa sijaitseva kaasujen, nesteiden ja kiinteiden materiaalien analysointiin keskittyvä korkean teknologian yritys. Gasera tuottaa laitteita, joilla voidaan suojella ihmisiä ja ympäristöä havaitsemalla haitallisia kaasuja sisä- ja ulkotiloista. Gaseran laitteita voidaan käyttää myös muun muassa kasvihuonekaasujen ja päästöjen mittaamiseen, sähkömuuntajien diagnostiikkaan, työturvallisuuteen, räjähteiden paljastamiseen ja rajavartioinnissa esimerkiksi huumetorjuntaan ja ihmissalakuljetusten havaitsemiseen. Gaseran tuotteet perustuvat yhtiön omaan uniikkiin patentoituun kaasuanalyysiteknologiaan.
Historia

Gasera Oy:n perustivat emeritusprofessori Jyrki Kauppinen yhdessä poikansa fysiikan tohtori Ismo Kauppisen kanssa vuonna 2004. Yhtiö syntyi Turun yliopiston spinoffina.
Teknologia

Gaseran teknologia perustuu fotoakustiseen spektroskopiaan, FTIR-menetelmään ja aallonpituussäädettäviin keski-infrapunalasereihin.
Tuotteet

Vuonna 2016 Gasera julkaisi GASERA ONE fotoakustisen kannettavan kaasuanalysaattorin ilmanlaadun ja turvallisuuden mittaamiseen. Laite toimii fotoakustisella teknologialla, joka voi hyödyntää useita valonlähdeteknologioita kuten esimerkiksi laajalla aallonpituusalueella toimivia kvanttikaskadilasereita. GASERA ONE mittaa muun muassa haihtuvia orgaanisia yhdisteitä, epäorgaanisia yhdisteitä, hiilivetyjä, fluoriyhdisteitä, anestesiakaasuja ja syövyttäviä yhdisteitä äärimmäisen pienissä pitoisuuksissa. Gasera tarjoaa laitteita myös tutkimuskäyttöön.
Projektit > IRON - Horisontti 2020

Vuonna 2015 Gasera sai EU:n Horisontti 2020 -tutkimusohjelmasta 2,3 miljoonan euron rahoituksen, jonka avulla Gasera kehittää kannettavaa kaasuanalysaattoria käytettäväksi rajavalvonnassa.
Projektit > DOGGIES

Alkuvuonna 2016 Gasera sai päätökseen yhteistyön Euroopan unionin kanssa DOGGIES (Detection of Olfactory traces by orthoGonal Gas identification technologIES) projektissa. Projektin tavoitteena oli kehittää kannettava laite salakuljetettujen huumeiden, räjähteiden ja ihmisten havaitsemiseen. EU-hankkeessa oli mukana eurooppalaisia korkeakouluja, tutkimuslaitoksia, yrityksiä ja lopputestaajia. Gasera suunnitteli laitteeseen sensorimoduulin, joka perustuu yrityksen patentoimaan kaasunmittausteknologiaan. Euroopan komission 7. tutkimuksen puiteohjelma rahoitti DOGGIES-projektin.
Projektit > Muut EU-projektit

Muita Euroopan komission 7. tutkimuksen puiteohjelman rahoittamia projekteja, joihin Gasera on osallistunut ovat CUSTOM, GasPro-Bio-Waste, MINIGAS, MUSE-Tech, OPTIMALT, ProBio-HySens, VitiSpec ja Zero-VOC.
Projektit > SOCKS

SOCKS on Tekesin Arktiset Meret -ohjelman rahoittama projekti HyperGlobal-konsortion sisällä. Konsortion tavoitteena on kehittää ja kaupallistaa korkean tason kaasun havaitsemisratkaisuja laivojen päästöjen monitorointiin. SOCKS-projektin tuloksena Gasera kehittää laivaväylillä käytettäväksi tarkoitetun kaasuanalysaattorin, joka voi havaita samanaikaisesti rikkidioksidi- (SO2) ja hiilidioksidipitoisuudet (CO2), joista laivan käyttämän polttoaineen rikkipitoisuus voidaan laskea.
Gabriele Zimmer

| Gabriele Zimmer |
| --- | --- |

Henkilötiedot
Syntynyt: 7. toukokuuta 1955 (ikä 69) Itä-Berliini, Itä-Saksa
Kansalaisuus:  Saksa
Poliitikko
Puolue:  Saksa: Vasemmisto   EU: GUE/NGL
Entiset puolueet:  Demokraattisen sosialismin puolue
Asema:  Parlamenttiryhmän puheenjohtaja (2012–)  Euroopan parlamentin jäsen   (2004–2009, 2009–2014, 2014–2019)
Koulutus:  diplomitulkki ja -kielenkääntäjä
Aiheesta muualla
www.gabi-zimmer.de
Gabriele "Gabi" Zimmer (s. 7. toukokuuta 1955 Itä-Berliini, Itä-Saksa) on saksalainen poliitikko ja Euroopan parlamentin jäsen vuodesta 2004 alkaen. Hänet valittiin vuonna 2012 edustamansa Euroopan yhtyneen vasemmiston konfederaatioryhmä / Pohjoismaiden vihreä vasemmisto -parlamenttiryhmän (GUE/NGL) puheenjohtajaksi Euroopan parlamentissa. Kotimaassaan Saksassa hän on Vasemmisto-puolueen jäsen ja sitä ennen Vasemmistoon yhdistyneen Demokraattisen sosialismin puolueen jäsen ja puheenjohtaja vuosina 2000–2003.
Zimmer suoritti tulkin ja kielenkääntäjän tutkinnon vuonna 1977. Hän oli Thüringenin maapäivien jäsen vuosina 1990–2004 sekä silloin edustamansa Demokraattisen sosialismin puolueen osavaltion osaston puheenjohtaja 1990–1998, jonka jälkeen hänet valittiin puolueen puheenjohtajaksi vuosiksi 2000–2003. Puolue yhdistyi vuonna 2007 Saksan sosialistinen yhtenäisyyspuolueen kanssa muodostaen Vasemmisto-puolueen, jonka jäseneksi Zimmer tuli. Hänet valittiin Euroopan parlamentin jäseneksi Demokraattisen sosialismin puolueen riveistä ensimmäisen kerran europarlamenttivaaleissa 2004. Sittemmin hän on uusinut kautensa vaaleissa 2009 ja 2014.
Ensimmäisellä vaalikaudellaan 2004–2009 Euroopan parlamentissa Zimmer oli jäsenenä muun muassa työllisyyden ja sosiaaliasioiden valiokunnassa ja suhteista Kiinan kansantasavaltaan vastaavassa valtuuskunnassa. Toisella vaalikaudellaan 2009–2014 hän oli jäsenenä kehitysyhteistyövaliokunnassa, kunnes tuli valituksi parlamenttiryhmän puheenjohtajaksi 2012, jolloin hän jätti valiokuntapaikkansa ja siirtyi puheenjohtajakokoukseen. Hän jatkoi tässä kokouksessa ja parlamenttiryhmän puheenjohtajana kolmannella vaalikaudellaan 2014–2019.
Aiheesta muualla

Kuvia tai muita tiedostoja aiheesta Gabriele Zimmer Wikimedia Commonsissa
Gianmarco Raimondo

Gianmarco Raimondo vuonna 2011.
Gianmarco Raimondo (s. 28. marraskuuta 1990 St. Catharines) on kanadalainen moottoriurheilija. Hän aloitti karting-uransa vuonna 2000. Vuonna 2008 Raimondo kilpaili Amerikan Formula BMW -sarjassa sijoittuen sarjan kolmanneksi. Vuonna 2009 hän sijoittui toistamiseen sarjan kolmanneksi. Vuonna 2010 Raimondo ajoi Italian Formula 3 -sarjassa sijoittuen sarjan 16:nneksi. Vuonna 2011 Raimondo kilpaili Formula 3 Euroseries -sarjassa sijoittuen sarjan 11:nneksi. Vuonna 2012 Raimondo siirtyi European F3 Open -sarjaan sijoittuen sarjan toiseksi voittaen kauden aikana neljä kilpailua. Vuonna 2013 Raimondo siirtyi kesken kauden GP2-sarjaan osallistuen Singaporen ja Abu Dhabin viikonloppuihin. Hänestä tuli samalla ensimmäinen kanadalainen, joka on ajanut GP2-sarjassa. Hän ei saavuttanut pisteitä.
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Trident Racing | MALFEA   | MALSPR   | BHRFEA   | BHRSPR   | ESPFEA   | ESPSPR   | MONFEA   | MONSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | SINFEA 21 | SINSPR 22 | ABUFEA 17 | ABUSPR 15 | 0 | 30. |
Kokouksen estäminen

Kokouksen estäminen on Suomen rikoslain mukaan rikos, johon syyllistyy jos käyttämällä väkivaltaa tai sillä uhkaamalla oikeudettomasti estää yleisiä asioita varten tarkoitetun kokouksen, kulkueen tai tilaisuuden järjestämisen. Teosta on säädetty rangaistukseksi sakkoa tai vankeutta enintään kaksi vuotta.
Tunnettu tapaus Suomessa, jossa henkilöitä tuomittiin kokouksen estämisestä, oli Jyväskylän kirjastopuukotus.
Kheer

Kheer
Kheerin aineksia
Kheer, myös payasam, on intialainen riisivanukas. Vanukas maustetaan esimerkiksi kardemummalla, sahramilla, cashewpähkinöillä, pistaasipähkinöillä tai manteleilla. Sekä muslimit että hindut syövät sitä juhlien yhteydessä tai jälkiruokana. Etenkin hinduille kheer on tärkeä osa temppelirituaaleja. Kheerista on useita alueellisia versioita.
Jälkiruoka tunnetaan etenkin Etelä-Intiassa nimellä payasam, ja se voidaan tehdä maidon lisäksi myös kookosmaidosta.
Aiheesta muualla

Kuvia tai muita tiedostoja aiheesta Kheer Wikimedia Commonsissa
Kokorunkomenetelmä

8-pyöräinen Lokomo 933 TC telaketjuilla ja puristuspankolla varustettuna juontaa kokorunkoja hakkuuaukealla.
Kokorunkomenetelmä on Amerikassa yleistynyt hakkuutyyli, jonka koneketjuun kuuluu vähintään neljä konetta. Kokorunkomenetelmää käytettiin Suomessakin puolitelojen ja runkojuontokoneiden aikana, mutta vaijerijuonnosta luovuttua se on siirtynyt syrjään tavaralajimenetelmän tieltä. Kokorunkomenetelmässä puut kaadetaan kokonaisina ja juonnetaan oksineen varastopaikalle eli ns. landingille jossa rungot katkotaan mittaan ja lastataan kuorma-autoihin. Kokorunkomenetelmässä yleisin hakkuutapa on avohakkuu, mutta harvennushakkuitakin esiintyy joskus. Kokorunkomenetelmässä koneketjun muodostavat kaatokasauskone, juontokone, prosessori ja lastauskone.
Gianluigi Gelmetti

Gianluigi Gelmetti, vastaanotettuaan presidentti Giorgio Napolitanolta Italian tasavallan ansiomerkin ritarin suurristin mitalin 12. marraskuuta 2008.
Gianluigi Gelmetti (11. syyskuuta 1945 Rooma – 11. elokuuta 2021) oli italialainen kapellimestari.
Gelmetti on toiminut Stuttgartin radion sinfoniaorkesterin (1989–1998) ja Monte-Carlon filharmonisen orkesterin (1990–1992) ylikapellimestarina. Helmikuusta 2004 lähtien hän johti Sydneyn sinfoniaorkesteria.
Gelmetti teki ensimmäisen esiintymisensä Yhdysvalloissa Chicagon sinfoniaorkesterin kanssa. Hän levyttää EMI:lle.
Aiheesta muualla

Elämäkerta (Arkistoitu – Internet Archive) (englanniksi)
HMS Royalist

HMS Royalist on ollut kymmenen Britannian Kuninkaallisen laivaston aluksen nimenä.
HMS Royalist (1794), 16-tykkinen kutteri
HMS Royalist (1797), 12-tykkinen kuunari
HMS Royalist (1798), 8-tykkinen alus
HMS Royalist (1807), Cruizer-luokan 18-tykkinen prikisluuppi
HMS Royalist (1823), Cherokee-luokan prikisluuppi
HMS Royalist (1841), 6-tykkinen tutkimusalus
HMS Royalist (1861), 11-tykkinen Rosario-luokan sluuppi
HMS Royalist (1883), 12-tykkinen Satellite-luokan korvetti
HMS Royalist (1915), Arethusa-luokan risteilijä
HMS Royalist (89), Bellona-luokan ilmatorjuntaristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Royalist”, voi hakea sivunnimihaulla, laajalla sivunnimihaulla tai tekstihaulla.
Klarissalaiset

Klarissalaisluostari Italiassa.
Klarissalaiset on Klaara Assisilaisen eli Pyhän Klaaran (1194–1253) vuonna 1212 perustama fransiskaaninen nunnakunta. Sääntökunnasta käytetään myös nimiä Pyhän Klaaran sisaret ja köyhät Klaara-sisaret. Pyhän Klaaran luostarijärjestö levisi useisiin maihin. Ruotsissa kuningas Mauno Ladonlukko perusti sille luostarin Tukholmaan ja lahjoitti useita kartanoita luostarin ylläpitoa varten. Hänen oma tyttärensä rupesi nunnaksi Pyhän Klaaran järjestöön.
Vuonna 1538 klarissalaiset jakaantuivat kahteen sääntökuntaan, kun Maria Lorenza Longo perusti kapusiiniklarissalaisten sääntökunnan, kapusiinien naisille tarkoitetun haaran.
Kheireddine Zarabi

| Henkilötiedot |
| --- | --- | --- |
Koko nimi: Kheireddine Zarabi
Syntymäaika: 18. heinäkuuta 1984 (ikä 40)
Syntymäpaikka:  Hussein Day, Algeria
Pelipaikka: puolustaja
Pituus: 187 cm
Lempinimi: "Kiko"
Seura
Seura: Vitória FC
Seurat
| Vuodet | Seura | O (M) |
| 2002–2005 2005–2006 2006–2007 2007–2009 2009 2009– | RC Kouba ES Sétif CR Belouizdad TPS CF Os Belenenses Vitória FC |    25 (0) 5 (0) 0 (0) |
Maajoukkue
|  |  Algeria | 0 (0) |
 Seurajoukkueuran tilastot kattavat vain kansalliset sarjat, päivitetty 23. elokuuta 2009.
Kheireddine "Kiko" Zarabi (s. 18. heinäkuuta 1984, Hussein Day, Algeria) on algerialainen jalkapalloilija. Zarabi on pelipaikaltaan toppari ja hän pelaa Portugalin pääsarjassa Vitórian joukkueessa, jonne hän siirtyi Turun Palloseurasta tammikuussa 2009. Aiemmin Zarabi pelasi kotimaansa pääsarjassa CR Bélouizdadin joukkueessa.
Zarabi on myös esiintynyt Algerian maajoukkueessa.
Aiheesta muualla

Zarabi TPS:n sivuilla (Arkistoitu – Internet Archive)
Zarabi Weltfussballin sivuilla
Georg Zellhofer

| 0 | 1 | 2 |
| --- | --- | --- |

Henkilötiedot
Koko nimi: Georg Zellhofer
Syntymäaika: 25. elokuuta 1960 (ikä 64)
Syntymäpaikka: Waidhofen an der Ybbs, Ala-Itävalta, Itävalta
Seura
Seura:  SCR Altach
Tehtävä: urheilutoimenjohtaja
Seurat
| Vuodet | Seura | O (M) |
| 1977–1980 1980–1991 1988–1989 1991–1992 |  SK Vorwärts Steyr  FC Linz →  SK Sturm Graz  LASK Linz |   265 (37) 24 (2) 16 (3) |
Valmennusura
1996 1997–2005 2006 2006–2008 2008 2009 2010 2010 2010–2011:  FC Linz (apuv.)  ASKÖ Pasching  SK Rapid Wien  FK Austria Wien  SV Ried  SCR Altach  FC Pascing  Bahrain U23  LASK Linz
 Seurajoukkueuran tilastot kattavat vain kansalliset sarjat.
Georg Zellhofer (s. 25. elokuuta 1960) on itävaltalainen jalkapallovalmentaja ja entinen keskikenttäpelaaja. Tammikuusta 2013 lähtien hän on toiminut SCR Altachin urheilutoimenjohtajana.
Ura pelaajana

Zellhofer aloitti uransa SK Vorwärts Steyrin junioriorganisaatiossa, josta nousi edustusmiehistöön 1977. Peliaikaa Steyrissä ei kuitenkaan tullut ja hän siirtyi 1980 FC Linziin. Hän edusti seuraa 11 vuotta, mutta pelasi kauden 1988–1989 lainalla SK Sturm Grazissa. Zellhoferin pelivuosien suurin saavutus Linzissä oli Itävallan 2. Ligan mestaruus 1990–1991. Seura pelasi kuitenkin suurimman osan Zellhoferin vuosista Bundesliigassa ja hänelle kertyi 196 liigaottelua. FC Linzin noustua liigaan Zellhofer siirtyi paikallisvastusja LASK Linziin, jossa lopetti uransa kauden jälkeen.
Ura valmentajana

Valmennusuransa Zellhofer aloitti FC Linzin apulaisvalmentajana kesällä 1996. Pesti jäi lyhytaikaiseksi, sillä vuodenvaihteessa 1997 hän siirtyi ASKÖ Paschingn peräsimeen. Hän valmensi seuraa pitkän tovin ja nosti sen lopulta Bundesliigaan kauden 2001–2002 päätteeksi. Debyytti pääsarjassa päättyi komeasti viidennelle sijalle. Kesällä 2003 Zellhofer jäi loppuvuodeksi sairauslomalle palaten valmennustehtäviin tammikuussa 2004. Pasching jatkoi Zellhoferin alaisuudessa hyviä esityksiään myös seuraavilla kausilla. Seura sijoittui liigassa kolmanneksi ja neljänneksi ja selviytyi myös UEFA Cupiin. Zellhoferin pesti päättyi lopulta potkuihin marraskuussa 2005.
Tammikuussa 2006 Zellhofer jatkoi uraansa SK Rapid Wienin peräsimessä, mutta pesti jäi lyhyeksi, kun se päättyi potkuihiin elokuun lopulla. Zellhoferin ura jatkui Wienissä lokakuussa, kun hänestä tuli Rapidin paikallisvastustaja FK Austria Wienin uusi päävalmentaja. Kausi ei sujunut vakuuttavasti, ja Austria jäi lopulta kuudenneksi. Itävallan cupissa tuli kuitenkin balsamia haavoihin, kun Austria kaatoi finaalissa SV Mattersburgin 2–1. Kausi 2007–2008 ei kuitenkaan sujunut odotusten mukaisesti, ja Zellhofer sai maaliskuussa 2008 potkut.
Austria-potkujensa jälkeen Zellhofer toimi lyhyen aikaa SV Riedin valmentajana. Varsinaisen paluun hän teki kuitenkin vasta tammikuussa 2009 SC Rheindorf Altachin päävalmentajana. Zellhofer ei kuitenkaan onnistunut pelastamaan seuraa putoamiselta liigasta, ja hän jätti seuran kesällä 2009.
Zellhofer palasi maaliskuussa 2010 takaisin entiseen seuraansa Paschingiin. Hän johdatti seuran kauden päätteeksi Regionalliga Mitten voittoon, mutta joukkue ei pystynyt juridisten syiden vuoksi nousemaan 1. divisioonaan. Kesällä 2010 Zellhofer jätti Paschingin siirtyen Bahrainin olympiajoukkueen päävalmentajaksi. Hän sai kuitenkin potkut A-maajoukkuevalmentaja Josef Hickersbergerin jätettyä tehtävänsä lokakuussa.
Marraskuussa 2010 Zellhoferista tuli Bundesliigan jumboksi juuttuneen LASK Linzin uusi päävalmentaja. Zellhofer ei onnistunut kääntämään seuran kurssia parempaan ja sai potkut jo maaliskuussa 2011.
Tammikuussa 2013 Zellhofer aloitti SCR Altachin uutena urheilutoimenjohtajana.